## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

136. schôdza

Číslo: CRD-1701/2022

577

**U z n e s e n i e**

**Ústavnoprávneho výboru Národnej rady Slovenskej republiky**

**z 13. októbra 2022**

k vládnemu návrhu zákona, ktorým sa mení a dopĺňa **zákon č. 486/2013 Z. z. o presadzovaní práv duševného vlastníctva colnými orgánmi** v znení zákona č. 312/2020 Z. z. (tlač 1081)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 486/2013 Z. z. o presadzovaní práv duševného vlastníctva colnými orgánmi v znení zákona č. 312/2020 Z. z. (tlač 1081);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 486/2013 Z. z. o presadzovaní práv duševného vlastníctva colnými orgánmi v znení zákona č. 312/2020 Z. z. (tlač 1081) **schváliť** s touto zmenou:

K čl. I

V čl. I bod 12 znie:

„12. § 35 ods. 1 znie:

„(1) Ak podľa právoplatného rozhodnutia súdu ide o tovar, ktorým sa porušuje právo duševného vlastníctva a ak colný úrad nerozhodol o jeho prepadnutí alebo zhabaní podľa tohto zákona a nepostupuje sa podľa § 37, colný úrad rozhodne o zničení tohto tovaru a zabezpečí jeho zničenie; o zničení tohto tovaru colný úrad spíše záznam.“.“.

Legislatívno-technická úprava novelizačného bodu v súlade s Legislatívnymi pravidlami tvorby zákonov (oznámenie č. 19/1997 Z. z.), ktorá neznamená vecnú zmenu.

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

Milan Vetrák

predseda výboru

overovatelia výboru:

Lukáš Kyselica

Matúš Šutaj Eštok